Øyvind Johnsen jobber med video og foto. Viktig i kunstnerskapet er naturen i bred forstand. Og mennesket, med øyne og hud. Video- og lydopptak kobles gjerne til fotografier og stillbilder. Menneskestemmer brukes i dialoger og i lesing av ulike tekster. Musikalske elementer trekkes også inn. Stor vekt legges på en ro og en rytme tett forbundet med pust og puls. Slik skapes så vel kjente som ukjente rom og en opplevelse av det helt nære.